***Η ΠΕΡΙΛΗΨΗ***

**Περίληψη γραπτού Λόγου**

* **Τι είναι η περίληψη;**

Είναι η *συνοπτική* και περιεκτική απόδοση, σε συνεχή λόγο, ενός κειμένου. Είναι ένα νέο κείμενο, που, χωρίς να προδίδει το αρχικό, περιλαμβάνει τα σημαντικότερα σημεία του, κατάλληλα συνδεδεμένα.

* **Η έκταση της περίληψης**

Συνήθως είναι το 1/3 του αρχικού κειμένου. Στις εξετάσεις, ο αριθμός των λέξε­ων καθορίζεται. Δεν πρέπει να υπερβαίνουμε το όριο πάνω από 15-20 λέξεις.

**Ι. Η εκτενής περίληψη** βασίζεται:

• Στο θεματικό κέντρο του κειμένου.

• Στους πλαγιότιτλους των παραγράφων.

• Στις σημαντικές λεπτομέρειες της κάθε παραγράφου.

**II. Η συνοπτική περίληψη** βασίζεται:

-Στο θεματικό κέντρο του κειμένου.

• Στους πλαγιότιτλους των παραγράφων.

**ΙΠ. Η πολύ σύντομη περίληψη** βασίζεται:

• Στο θεματικό κέντρο του κειμένου.

• Στους πλαγιότιτλους των ευρύτερων ενοτήτων.

**Ορισμένες συνηθισμένες διαρθρωτικές λέξεις**

**ανάλογα με τη σημασία τους είναι οι ακόλουθες**

**α) αίτιο -αποτέλεσμα** επειδή ,διότι, γιατί, με αποτέλεσμα ,επομένως, άρα κ.ά.

**β)χρονική σχέση** ύστερα, προηγουμένως, εντωμεταξύ, στη συνέχεια κ.ά.

**γ) όρος ,προϋπόθεση** αν, εάν, εκτός κι αν, σε περίπτωση , με την προϋπόθεση ,με τον όρο κ.ά.

**δ) αντίθεση** αλλά, όμως, αντίθετα, ωστόσο, εξάλλου, από την άλλη πλευρά, εντούτοις κ.ά.

**ε) επεξήγηση** δηλαδή, με άλλα λόγια, για να το πω απλά κ.ά.

**στ) έμφαση** είναι αξιοσημείωτο/ αξιοπρόσεκτο ότι ..., θα ήθελα να τονίσω το εξής , να επιστήσω την προσοχή κ.ά.

**ζ) παράδειγμα** για παράδειγμα ,π.χ., λ.χ. κ.ά.

**η) απαρίθμηση επιχειρημάτων** πρώτο, δεύτερο ,τρίτο ... καταρχήν ,τελικά, στη συνέχεια κ.ά.

**θ) διάρθρωση του κειμένου** το άρθρο/ η μελέτη/ η εισήγηση /η ομιλία /η επιφυλλίδα /το κείμενο ... κ.ά.

**ι)συμπέρασμα/ ανακεφαλαίωση** συμπεραίνοντας, ανακεφαλαιώνοντας, συμπερασματικά θα λέγαμε , στο τέλος κ.ά.

**ια) προσθήκη** : επιπλέον, επίσης, επιπρόσθετα κ.ά

 **Χρήσιμα ρήματα για την περίληψη κειμένου είναι τα εξής:**

|  |  |  |
| --- | --- | --- |
| αναφέρει, -εται | θεωρεί | διαμαρτύρεται |
| επισημαίνει, -εται | διατείνεται | προτείνει, -εται |
| αναλύει ,-εται | προσθέτει | προτρέπει |
| υποστηρίζει,-εται | διατυπώνει, -εται | διαπιστώνει |
| ισχυρίζεται | εξηγεί | κλείνει |
| τονίζει, -εται | αντικρούει, -εται | καταλήγει |
| υπογραμμίζει,-εται | καταγγέλλει | συμπεραίνει |
| διευκρινίζει, -εται | απευθύνεται  | θίγει το θέμα                     |
| υπαινίσσεται | δηλώνει, -εται | διακρίνει,-εται |
| παρουσιάζει,-εται |   |   |